
VYHODNOTENIE PRIPOMIENKOVÉHO KONANIA
Návrh zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov
LP/2025/131
Spôsob pripomienkového konania
Počet vznesených pripomienok, z toho zásadných:			79/9
Počet vyhodnotených pripomienok:					79

Počet akceptovaných pripomienok, z toho zásadných: 		46/6
Počet čiastočne akceptovaných pripomienok, z toho zásadných: 	7/1 
Počet neakceptovaných pripomienok, z toho zásadných:		26/2

Počet vznesených hromadných pripomienok:			0
Počet vyhodnotených hromadných pripomienok:			0

Počet akceptovaných hromadných pripomienok:			0
Počet čiastočne akceptovaných hromadných pripomienok:		0
Počet neakceptovaných hromadných pripomienok:			0	

Vysvetlivky k použitým skratkám v tabuľkách:
O – obyčajná	A – akceptovaná
Z – zásadná	N – neakceptovaná
                        ČA – čiastočne akceptovaná
                        NEP – neprihliada sa
Vyhodnotenie vecných pripomienok
Vznesené pripomienky
	Subjekt
	Typ
	Pripomienka
	Vyh.
	Spôsob vyhodnotenia

	GPSR
Generálna prokuratúra Slovenskej republiky
	Z
	2. K čl. I bodu 6 úvodnej vete (§ 56 ods. 7) – Z:
Úvodnú vetu odporúčame uviesť v tomto znení: „§ 56 sa dopĺňa odsekom 7, ktorý znie:“. Ide o legislatívno-technickú pripomienku (bod 31 prílohy č. 1 k Legislatívnym pravidlám vlády Slovenskej republiky). 

Okrem uvedeného, právnu úpravu ustanovenú v § 56 ods. 7 odporúčame ponechať v platnom znení. Už  zákonom č. 423/2020 Z. z. o zmene a doplnení niektorých zákonov v súvislosti s reformou súdnictva v znení neskorších predpisov došlo k zásadnému obmedzeniu konania ústnych pojednávaní na Ústavnom súde Slovenskej republiky, na ktorých mal účastník konania bezprostrednú, ústnu možnosť vyjadriť sa k okolnostiam zásahu do základných práv a ľudských slobôd. Dôvodom bolo zamedziť ochromeniu činnosti senátov Ústavného súdu Slovenskej republiky pri vysokom počte ústavných sťažností.   

Navrhovanou právnou úpravou by však došlo k vydaniu nálezu o porušení práv sťažovateľov už v štádiu predbežného prerokovania návrhu na začatie konania opäť  bez toho, aby orgán verejnej moci, proti ktorému ústavná sťažnosť smeruje, mal o nej akúkoľvek vedomosť a k jej obsahu mal možnosť čo i len písomne sa vyjadriť. Ide o porušenie základnej zásady akéhokoľvek súdneho konania, ktorou je zásada kontradiktórnosti. Okrem toho,  navrhovaná právna úprava môže viesť k 
- porušeniu zásady rovnosti zbraní,
- porušeniu práva na spravodlivý proces,
- arbitrárnosti, 
- potencionálnemu opakovaniu konania.
 
Posun k rozhodovaniu o porušení základných ľudských práv a slobôd bez vyjadrenia účastníka konania a zúčastnenej osoby je postupom, ktorý neuplatňuje ani Európsky súd pre ľudské práva. 

Navyše, navrhované znenie nie je v súlade s ustanovením § 56 ods. 5 zákona č. 314/2018 Z. z. o Ústavnom súde Slovenskej republike a o zmene a doplnení niektorých zákonov v znení zákona č. 423/2020 Z. z. (ďalej len „zákon č. 314/2018 Z. z.“), ako aj s ustanovením § 126 zákona č. 314/2018 Z. z.,   ktoré upravujú vo vzájomnej súvislosti výlučne prijatie ústavnej sťažnosti, a to uznesením. Na základe navrhovanej právnej úpravy by došlo k rozhodovaniu o prijatí ústavnej sťažnosti formou nálezu, čo aj je v rozpore s ustanovením § 64 zákona č. 314/2018 Z. z.  

Táto pripomienka je zásadná.
	A
	Na základe prerokovania zásadnej pripomienky na rozporovom konaní konanom dňa 2.7.2025 predkladateľ vypúšťa predmetný novelizačný bod. Rozpor odstránený.

	GPSR
Generálna prokuratúra Slovenskej republiky
	Z
	3. K čl. I bodu 7 (§ 62) – Z:
Odporúčame precizovať navrhované znenie tak, aby bolo jednoznačne zrejmé, na aké konania sa bude vzťahovať Civilný sporový poriadok a na aké konania Správny súdny poriadok. V opačnom prípade nie je vylúčené, že navrhované  ustanovenie spôsobí v aplikačnej praxi interpretačné ťažkosti. Súčasne dávame na úvahu, či nie je vhodné doplniť navrhované ustanovenie aj o primerané použitie Trestného poriadku, a to vo vzťahu k ustanoveniam upravujúcim konanie o obžalobe prezidenta Slovenskej republiky (pôvodné ustanovenie § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov). 

Táto pripomienka je zásadná.
	A
	Znenie ustanovenia bolo primerane upravené úpravou dikcie § 62. Rozpor odstránený. 

	GPSR
Generálna prokuratúra Slovenskej republiky
	Z
	5. K čl. I bodu 10 (§ 90 ods. 2) – Z:
S navrhovanou úpravou, aby v Zbierke zákonov Slovenskej republiky boli publikované len vybrané nálezy, možno súhlasiť. Odporúčame však vypustiť druhú vetu. Identické oprávnenie pléna Ústavného súdu Slovenskej republiky, a to na základe návrhu predsedu Ústavného súdu Slovenskej republiky už upravuje ustanovenie § 68 ods. 3 zákona č. 314/2018 Z. z.

Táto pripomienka je zásadná.
	ČA
	Znenie ustanovenia bolo primerane upravené úpravou dikcie § 90 ods. 2 druhá veta tak, aby nebol rozpor medzi § 68 ods. 3 a § 90 ods. 2. Rozpor odstránený.

	GPSR
Generálna prokuratúra Slovenskej republiky
	Z
	6. K čl. I bodu 11 (§ 90 ods. 3) – Z:
Odporúčame novelizačný bod vypustiť. Ide o zjavný rozpor s čl. 125 ods. 3 Ústavy Slovenskej republiky a súčasne odporuje aj zneniu ustanovenia § 91 ods. 1 zákona č. 314/2018 Z. z. Navyše, aj podľa § 19 ods. 3 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov iné akty nadobúdajú záväznosť dňom ich vyhlásenia v Zbierke zákonov Slovenskej republiky. 

Táto pripomienka je zásadná.
	A
	Na základe prerokovania zásadnej pripomienky na rozporovom konaní konanom dňa 2.7.2025 predkladateľ vypúšťa predmetný novelizačný bod. Rozpor odstránený.

	GPSR
Generálna prokuratúra Slovenskej republiky
	Z
	9. K dôvodovej správe – Z:
Podľa všeobecnej časti dôvodovej správy je cieľom návrhu zákona, okrem iného, aj upustenie od kvalifikačnej podmienky päťročnej praxe pre funkciu súdneho poradcu. Tento cieľ navrhovateľ nezahrnul do samotného znenia návrhu zákona. 

Z tohto dôvodu navrhujeme vypustiť zo všeobecnej časti dôvodovej správy uvedený čiastkový cieľ návrhu zákona. Navyše, úvahy o vypustení najmenej päťročnej praxe v právnickom povolaní súdnych poradcov by vo výraznej miere devalvovalo postavenie a úroveň súdneho poradcu, a to vzhľadom na význam rozhodovacej činnosti Ústavného súdu Slovenskej republiky. Na rozdiel od všeobecných súdov, na ktorých pôsobia vyšší súdni úradníci alebo asistenti sudcov, na Ústavnom súde Slovenskej republiky pôsobia súdni poradcovia. Zo sémantického hľadiska pojem poradcu predstavuje človeka poskytujúceho, dávajúceho rady; človeka poskytujúceho rady, návody v niektorých odborných otázkach; slovom ide o experta v oblasti práva, techniky a ďalších odvetví. Odborné, ale aj morálne  predpoklady by mohli byť spochybňované v prípade súdnych poradcov z radov absolventov právnických fakúlt  bezprostredne po ukončení štúdia, t. j. bez akejkoľvek aplikačnej praxe. 
   	 
Táto pripomienka je zásadná.
	A
	Do návrhu zákona bola doplnená chýbajúca úprava, na ktorú odkazuje dôvodová správa. Rozpor odstránený. 

	GPSR
Generálna prokuratúra Slovenskej republiky
	Z
	10. Nad rámec návrhu zákona – Z:
Navrhujeme doplniť § 189 písmeno e), ktoré znie „e) verejný ochranca práv“.  Ide o rozšírenie aktívnej legitimácie na podanie návrhu na začatie konania podľa čl. 129 ods. 6 Ústavy Slovenskej republiky o súlade rozhodnutia o vyhlásení výnimočného stavu alebo núdzového stavu a ďalších na neho nadväzujúcich rozhodnutí s Ústavou Slovenskej republiky alebo ústavným zákonom o osobu verejného ochrancu práv. Verejný ochranca práv je ústavným orgánom, ktorý sa aktívne podieľa na ochrane základných práv a slobôd fyzických osôb a právnických osôb v konaní pred orgánmi verejnej správy a ďalšími orgánmi verejnej moci. K efektívnej a komplexnej garancii ľudských práv a slobôd nepostačuje len oprávnenie verejného ochrancu práv podľa čl. 125 ods. 1 Ústavy Slovenskej republiky, ktoré verejný ochranca práv aj v prípade pandémie COVID úspešne využíval, ale dôležitým oprávnením je aj posúdiť ústavnosť vyhlásenia výnimočného stavu alebo núdzového stavu významnou mierou obmedzujúcim práva a slobody dotknutých subjektov.   

Táto pripomienka je zásadná.
	N
	Na základe prerokovania zásadnej pripomienky na rozporovom konaní konanom dňa 2.7.2025 bola pripomienka zmenená na odporúčaciu. Rozpor odstránený.

	GPSR
Generálna prokuratúra Slovenskej republiky
	O
	1. K čl. I bodu 3 (§ 37 ods. 1) – O:
Navrhujeme, aby bol novelizačný bod ukončený bodkou. Ide o legislatívno-technickú pripomienku.
	A
	

	GPSR
Generálna prokuratúra Slovenskej republiky
	O
	4. K čl. I bodu 8 (§ 87) – O:
Navrhujeme za slová „nie je v súlade“ vložiť čiarku. Ide o legislatívno-technickú pripomienku.
	A
	

	GPSR
Generálna prokuratúra Slovenskej republiky
	O
	7. K čl. I bodu 12 (§ 132 ods. 1 a 2) – O:
Navrhujeme za slová „je neprípustná“ vložiť čiarku. Ide o legislatívno-technickú pripomienku.
	A
	

	GPSR
Generálna prokuratúra Slovenskej republiky
	O
	8. K čl. I bodu 12 (§ 132 ods. 2) – O:
Odsek 2 navrhujeme uviesť v tomto znení: „(2) Ústavný súd neodmietne ústavnú sťažnosť, aj keď nie je splnená podmienka podľa odseku 1, ak sú tu dôvody hodné osobitného zreteľa.“. Ide o legislatívno-technickú pripomienku. Podobná právna úprava bola zakotvená aj v ustanovení § 53 ods. 2 zákona č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov.
	ČA
	Znenie návrhu zákona bola primerane upravené v zmysle pripomienok, ktoré k nemu boli vznesené.

	MDSR
Ministerstvo dopravy Slovenskej republiky
	O
	Čl. I bode 3 § 37 ods. 1
V čl. I bode 3 § 37 ods. 1 odporúčame slová „Ustanovenie prvej vety“ nahradiť slovami „Prvá veta“ a na konci doplniť bodku.
	A
	

	MDSR
Ministerstvo dopravy Slovenskej republiky
	O
	Čl. I bod 6 úvodná veta
V čl. I bode 6 odporúčame úvodnú vetu upraviť takto: „§ 56 sa dopĺňa odsekom 7, ktorý znie:“.
	N
	Novelizačný bod bol vypustený na základe zásadných pripomienok.

	MDSR
Ministerstvo dopravy Slovenskej republiky
	O
	Čl. I bod 7
V čl. I odporúčame bod 7 upraviť takto: „V § 62 sa na konci pripájajú tieto slová: „alebo Správny súdny poriadok“.
	A
	

	MDSR
Ministerstvo dopravy Slovenskej republiky
	O
	Čl. I bod 8
V čl. I bode  8 navrhujeme:
a)	slovo „stratia“ nahradiť slovom „stratí“, gramatická pripomienka,
b)	v poslednej vete slovo „a“ nahradiť slovom „alebo“.
	ČA
	Použitie slova „alebo“ nie je namieste po vecnej stránke.

	MDSR
Ministerstvo dopravy Slovenskej republiky
	O
	Čl. I bode 11
V čl. I bode 11 navrhujeme  slová „právnych predpisov“ nahradiť slovami „právneho predpisu“.
	A
	

	MDSR
Ministerstvo dopravy Slovenskej republiky
	O
	Čl. I bode 12
V čl. I bode 12 navrhujeme pred slovo „ak“ vložiť čiarku.
	A
	

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (ďalej len „príloha LPV“) [napríklad v čl. I bode 3 § 37 ods. 1 slovo „zákona“ nahradiť slovom „predpisu“ a na konci za úvodzovky hore doplniť bodku, v poznámke pod čiarou k odkazu 8a na konci za slová „č. 8/2005 Z. z.“ pripojiť slová „v znení neskorších predpisov.“, v bode 6 úvodnú vetu preformulovať takto: „§ 56 sa dopĺňa odsekom 7, ktorý znie:“ v súlade s bodom 31 prílohy LPV, bod 7 preformulovať takto: „7. V § 62 sa na konci pripájajú tieto slová: „alebo Správny súdny poriadok“.“, v bode 8 úvodnú veto preformulovať takto: „§ 87 vrátane nadpisu znie:“ a pred slovo „Ústavný“ vložiť slová „§ 87 Zastavenie konania“, v bode 12 § 132 ods. 1 za slovo „neprípustná“ vložiť čiarku].
	ČA
	Novelizačný bod 6 bol vypustený na základe zásadných pripomienok.

	MINCRS
Ministerstvo cestovného ruchu a športu Slovenskej republiky
	O
	Čl. I bodu 3
Odporúčame na konci novelizačného bodu 3 vložiť bodku a v poznámke pod čiarou na konci citácie pripojiť slová „v znení neskorších predpisov“.
	A
	

	MINCRS
Ministerstvo cestovného ruchu a športu Slovenskej republiky
	O
	Čl. I bodu 5
Odporúčame v bode 5 slová „sa za slová „§ 42 ods. 2 písm.“ vkladajú slová „a),““  nahradiť slovami „sa slová „písm. f)“ nahrádzajú slovami „písm. a), f)““.
	A
	

	MINCRS
Ministerstvo cestovného ruchu a športu Slovenskej republiky
	O
	Čl. I bodu 6
Odporúčame úvodnú vetu novelizačného bodu nahradiť nasledovným znením „§ 56 sa dopĺňa odsekom 7, ktorý znie:“, a to v súlade s bodom 31 prílohy č. 1 k LPV SR.
	N
	Novelizačný bod bol vypustený na základe zásadných pripomienok.

	MINCRS
Ministerstvo cestovného ruchu a športu Slovenskej republiky
	O
	Čl. I bodu 7
Odporúčame slová „sa za slová „Civilný sporový poriadok“ pripájajú slová“ nahradiť slovami „sa na konci pripájajú tieto slová:“ v súlade s bodom 35.2. prílohy č. 1 k LPV SR.
	A
	

	MINCRS
Ministerstvo cestovného ruchu a športu Slovenskej republiky
	O
	Čl. I bodom 8 a 10
Odporúčame v bode 8 § 87 prvej vete za slová „v súlade“ a v bode 10 § 90 ods. 2 prvej vete za slová „právnych predpisov“ vložiť čiarku. Ide o gramatickú pripomienku.
	A
	

	MINCRS
Ministerstvo cestovného ruchu a športu Slovenskej republiky
	O
	materiálu všeobecne
V zmysle článku 18 ods. 1 písm. j) Legislatívnych pravidiel vlády SR by mal návrh zákona predkladaný na pripomienkové konanie obsahovať aj konsolidované znenie, ak ide o novelizáciu zákona.
	A
	

	MIRRI SR
Ministerstvo investícií, regionálneho rozvoja a informatizácie Slovenskej republiky
	O
	K Vlastnému materiálu, čl. I bod 6.
Novelizačný príkaz 6. bodu je potrebné zosúladiť s bodom 31 prílohy č. 1 k Legislatívnym pravidlám vlády SR.

ODÔVODNENIE: Legislatívno-technická pripomienka.
	A
	

	MIRRI SR
Ministerstvo investícií, regionálneho rozvoja a informatizácie Slovenskej republiky
	O
	K Vlastnému materiálu, čl. I bod 6.
Novelizačný príkaz je potrebné zosúladiť s bodom 30.1 prílohy č. 1 k Legislatívnym pravidlám vlády SR nasledovne: „8. § 87 vrátane nadpisu znie:“ Zároveň je v novelizačnom bode potrebné doplniť nadpis „§ 87 Zastavenie konania“ pred novelizovaný text.

ODÔVODNENIE: Legislatívno-technická pripomienka.
	A
	

	MOSR
Ministerstvo obrany Slovenskej republiky
	O
	čl. I bodu 3 návrhu zákona
V poznámke pod čiarou k odkazu 8a odporúčame na konci citácie právneho predpisu pripojiť tieto slová: „v znení neskorších predpisov“. 
Odôvodnenie
Odporúčame úpravu v súlade s bodom 50 prílohy č. 1 k Legislatívnym pravidlám vlády SR.
	A
	

	MOSR
Ministerstvo obrany Slovenskej republiky
	O
	čl. I bodu 8 návrhu zákona
Odporúčame doplniť označenie § 87 spolu s jeho nadpisom „Zastavenie konania“ na začiatku jeho znenia.  
Odôvodnenie 
Odporúčame úpravu v súlade s bodmi 13.1. a 21.1. prílohy č. 1 k Legislatívnym pravidlám vlády SR.
	A
	

	MOSR
Ministerstvo obrany Slovenskej republiky
	O
	čl. I bodu 12 návrhu zákona
V navrhovanom znení § 132 ods. 2 odporúčame za slová „ústavnú sťažnosť“ vložiť napr. slová „podľa odseku 1“. 
Odôvodnenie
Odporúčame precizovať predmetné ustanovenie vložením príslušného vnútorného odkazu na príslušné ustanovenie novelizovaného zákona č. 314/2018 Z. z. v znení neskorších predpisov, keďže odmietnutie ústavnej sťažnosti je možné aj z iných dôvodov, ako je jej neprípustnosť a zároveň odmietnuť ústavnú sťažnosť z dôvodu jej neprípustnosti možno aj prípadoch uvedených v § 55.
	A
	

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 3
Odporúčame v Čl. I bode 3 slovo „zákona“ nahradiť slovom „predpisu“.
Zároveň odporúčame v Čl. I bode 3 navrhovanej citácii poznámky pod čiarou k odkazu 8a na konci pripojiť tieto slová: „v znení neskorších predpisov.“.
Odôvodnenie: Legislatívno-technická pripomienka.
	A
	

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 6
Odporúčame v Čl. I bode 6 navrhovaný § 56 ods. 7 upraviť tak, aby zodpovedal vecnému zámeru uvedenému v dôvodovej správe bez neodôvodneného zásahu do práva na súdnu ochranu alebo odporúčame v Čl. I vypustiť bod 6 a nasledujúce novelizačné body primerane prečíslovať.
Odôvodnenie: Podľa nášho názoru sa predkladateľom navrhovanou právnou úpravou neumožní vyjadriť sa každému účastníkovi konania (rešpektujúc princíp rovnosti strán) 
k tvrdeniam týkajúcich sa skutkových a právnych skutočností, ktoré sú premetom konania a ktoré môžu mať vplyv na samotné rozhodnutie vo veci. Súčasťou ústavných práv na súdnu ochranu a spravodlivé súdne konanie je aj možnosť vyjadriť sa ku všetkým skutkovo a právne významným otázkam súvisiacim s predmetom konania, ktoré sú pre konečné rozhodnutie určujúce. Máme za to, že táto možnosť by bola predkladateľom navrhovanou právnou úpravou účastníkom konania odňatá. 
Z osobitnej časti dôvodovej správy k Čl. I bodu 6 vyplýva, že v časti konaní podľa čl. 127 ods. 1 Ústavy Slovenskej republiky, a to tej, ktorá prioritne znamená prieskum súdnych rozhodnutí, je predbežné vyjadrovanie sa účastníkov konania nadbytočné vzhľadom 
na nemožnosť zmeny rozhodnutia, resp. odôvodnenia rozhodnutia. V tomto prípade by bolo možné právo účastníka na vyjadrenie sa k veci považovať za prázdne, resp. formálne. Z uvedeného však vyplýva, že existujú aj konania, kde toto právo formálne nie je a uvedeným doplnením právnej úpravy o úvahu ústavného súdu o zjavnej opodstatnenosti porušenia základných práva a slobôd by mohlo byť účastníkovi konania uplatnenie tohto práva odopreté.
Je preto potrebné znenie návrhu ustanovenia formulovať tak, aby sa upustenie od vyjadrenia účastníkov konania vzťahovalo len na prípady, ktoré je možné určiť na základe formálneho kritéria, bez potreby úvahy ústavného súdu. Ak takáto úprava nie je možná, je potrebné uvedený bod vypustiť.
	ČA
	Pripomienka vzatá na vedomie. Novelizačný bod bol vypustený na základe zásadných pripomienok.

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 7
Odporúčame v Čl. I znenie bodu 7 nahradiť znením:
„7. V § 62 sa na konci pripájajú tieto slová: „alebo Správny súdny poriadok“.
Odôvodnenie: Legislatívno-technická pripomienka.
	A
	

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 8
Odporúčame v Čl. I bode 8 z dôvodu lepšej identifikácie legislatívnej zmeny v § 87 nanovo upraviť iba prvú vetu, pretože druhá sa nemení. 
Odôvodnenie: Legislatívno-technická pripomienka.
	N
	Dochádza aj k zmene druhej vety, preto je namieste zmena § 87ako celku.

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 8
Odporúčame v Čl. I bode 8 navrhovanom § 87 prvej vete za slovom „súlade“ vložiť čiarku.
Odôvodnenie: Legislatívno-technická pripomienka.
	A
	

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 9
Odporúčame v Čl. I bode 9 slovo „v“ nahradiť slovom „vo“ a vypustiť slovo „bezprostredne“. 
Odôvodnenie: Legislatívno-technická pripomienka. Kombinácia bezprostrednej a vecnej súvislosti môže spôsobovať výkladové problémy, a preto by malo postačovať posúdenie vecnej súvislosti.
	A
	

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 10
Odporúčame v Čl. I navrhovaný § 90 ods. 2 upraviť v tom zmysle, aby bola ponechaná 
v právnej úprave povinnosť vyhlasovať v Zbierke zákonov Slovenskej republiky (ďalej 
len „zbierka zákonov“) výrokovú časť, odôvodnenie a poučenie o právnych účinkoch nálezu ústavného súdu v konaní o súlade právnych predpisov spolu so znením pripojených odlišných stanovísk, a to aj u nevyhovujúcich nálezov ústavného súdu, ktoré nevyvolávajú zmenu právneho poriadku, teda v rozsahu podľa doterajšej právnej úpravy § 90 ods. 2 zákona 
č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov.
Odôvodnenie: Závery konania o súlade právnych predpisov  bez ohľadu na to,  
o aké rozhodnutie ústavného  súdu ide (vyhovujúce či nevyhovujúce), obsahujú ústavne konformný výklad posudzovaného právneho predpisu, pričom legitímnym verejným záujmom na jeho zverejnení je potreba  vytvorenia podmienok na zabezpečenie  ústavne súladného výkladu a uplatňovania dotknutých právnych predpisov. 
V Čl. I bode 10 predkladateľom navrhované znenie § 90 ods. 2 by znamenalo, že viaceré nálezy ústavného súdu, najmä tie, ktoré nedeklarujú rozpor právneho predpisu s Ústavou Slovenskej republiky, ale len poskytnú výklad by sa nevyhlasovali v zbierke zákonov, 
čo by mohlo znížiť právnu istotu a znemožniť ich systematické uplatňovanie inými orgánmi verejnej moci. Aj nevyhovujúce nálezy (tie, ktoré nevyústia do  zrušenia právneho predpisu) často obsahujú záväzný výklad Ústavy Slovenskej republiky alebo zákona, ktorý je relevantný pre prax, najmä pre všeobecné súdy, orgány verejnej správy či samotného zákonodarcu. 
Ich vyhlásenie v zbierke zákonov je preto potrebné na zabezpečenie jednotnosti a ústavnosti rozhodovania. Verejným záujmom na vyhlasovaní je potreba zabezpečenia ústavne súladného výkladu a uplatňovania právnych predpisov, najmä v podmienkach právneho štátu. Vyhlásenie aj takých nálezov, ktoré nevedú k zrušeniu predpisu je súčasťou právneho poriadku napríklad ako interpretačný rámec, ktorý sa používa v budúcich konaniach. Ide o rozhodnutia, 
ktoré sú spôsobilé ovplyvniť rozhodovaciu prax iných orgánov.
	N
	Predkladateľ zotrvávava na dôvodoch uvedených v osobitnej časti dôvodovej správy k (§ 90 ods. 2 návrhu zákona. Poukazuje taktiež na vyjadrenie k pripomienke verejnosti k čl. I bodu 10 návrhu.

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 10
V prípade neakceptovania pripomienky Ministerstva práce, sociálnych vecí a rodiny Slovenskej republiky k Čl. I bodu 10 (o úprave § 90 ods. 2) odporúčame v Čl. I bode 10 navrhovanom § 90 ods. 2 druhej vete vo vzťahu k vyhlasovaniu iných rozhodnutí vyjadriť súvislosť s konaním o súlade právnych predpisov.
Odôvodnenie:  Aj keď je § 90 zaradený do piatej časti (Konanie pred ústavným súdom) druhej hlavy (Konanie o súlade právnych predpisov) zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov predkladateľom navrhovaná formulácia v Čl. I bode 10 môže evokovať, že ide o akékoľvek iné rozhodnutie ústavného súdu.
	ČA
	Z kontextu celého ustanovenia § 90 ods. 2 je zrejmé, že druhá veta sa týka rozhodnutia ústavného súdu vydaného v konaní o súlade právnych predpisov.

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 12
Odporúčame v Čl. I bode 12 navrhovanom § 132 ods.  1 za slovom „neprípustná“ vložiť čiarku.
Odôvodnenie: Legislatívno-technická pripomienka.
	A
	

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 12
Odporúčame v súvislosti s v Čl. I bode 12 doplniť Čl. I bodmi 13 a 14, ktoré znejú:
„13. V § 142 odsek 1 znie:
„(1) Sťažnosť vo veciach územnej samosprávy je neprípustná, ak o ochrane pred namietaným rozhodnutím alebo iným zásahom do veci územnej samosprávy je príslušný rozhodovať 
iný súd alebo ak orgán územnej samosprávy, ktorý podal sťažnosť vo veciach územnej samosprávy, nevyčerpal právne prostriedky, ktoré mu zákon na ochranu pred namietaným rozhodnutím alebo iným zásahom do veci územnej samosprávy priznáva.“.
14. V § 142 sa vypúšťa odsek 2. 
Doterajší odsek 3 sa označuje ako odsek 2.“.“.
Vzhľadom na v pripomienke navrhovanú úpravu § 142 zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov odporúčame 
v Čl. I znenie bodu 4 nahradiť znením:
„4. V § 55 písmeno d) znie: 
„d)  to ustanovuje tento zákon v § 132 ods. 1 alebo § 142 ods. 1.“.“.
Odôvodnenie: Rovnako ako sa navrhuje v právnej úprave konania o ústavnej sťažnosti zrušiť rozlišovanie medzi nedostatkom právomoci na jej prerokovanie a neprípustnosťou 
takejto sťažnosti (Čl. I bod 12), odporúčame zaviesť analogickú úpravu v konaní o sťažností vo veciach územnej samosprávy.
	A
	

	MPSVRSR
Ministerstvo práce, sociálnych vecí a rodiny Slovenskej republiky
	O
	K predkladacej správe a všeobecnej časti dôvodovej správy
Odporúčame v predkladacej správe vypustiť slová: „Vo vzťahu k personálnemu zabezpečeniu činnosti ústavného súdu sa zjednodušuje prístup k funkcii súdneho poradcu.“.
Odporúčame    vo    všeobecnej    časti    dôvodovej    správy   vypustiť   slová: „a -	 upúšťa sa od kvalifikačnej podmienky päťročnej praxe pre funkciu súdneho poradcu“. 
Odôvodnenie: Vo vlastnom materiáli sa nenavrhuje predmetná právna úprava.
	A
	Navrhovaná právna úprava bola doplnená do návrhu zákona.

	MVSR
Ministerstvo vnútra Slovenskej republiky
	O
	Čl. I § 37 ods. 1
1.	V treťom bode (§ 37 ods. 1) navrhujeme slovo „zákona“ nahradiť slovom „predpisu“ a na konci znenia je potrebné uviesť bodku.
	A
	

	MVSR
Ministerstvo vnútra Slovenskej republiky
	O
	Čl. I § 56 ods. 2 písm. g)
2.	V piatom bode [§ 56 ods. 2 písm. g)] je možné slová „vkladajú slová“ nahradiť slovami „vkladá slovo“.
	A
	

	MVSR
Ministerstvo vnútra Slovenskej republiky
	O
	Čl. I § 56 ods. 7
3.	V šiestom bode (§ 56 ods. 7) úvodná veta má znieť: „6. § 56 sa dopĺňa odsekom 7, ktorý znie:“.
	N
	Novelizačný bod bol vypustený na základe zásadných pripomienok.

	MVSR
Ministerstvo vnútra Slovenskej republiky
	O
	Čl. I § 62
4.	V siedmom bode (§ 62) úvodná veta má znieť: „7. V § 62 sa na konci pripájajú tieto slová:“.
	A
	

	MVSR
Ministerstvo vnútra Slovenskej republiky
	O
	Čl. I § 87
5.	V ôsmom bode (§ 87) je potrebné navrhované znenie označiť ako „§ 87“, ktorý je potrebné umiestniť do stredu nad navrhované znenie, od ktorého je potrebné ho oddeliť medzerou. Označenie je potrebné, nie je možné zmeniť len znenie príslušného paragrafu. Pôvodný § 87 mal aj nadpis, ktorý napriek tomu, že sa zrejme nezmenil, je potrebné v návrhu zákona uviesť. Úvodná veta ôsmeho bodu má znieť: „ § 87 vrátane nadpisu znie:“ (potom sa uvedie označenie paragrafu s poradovým číslom súčasne s nadpisom pod paragrafom). Alternatívne je možné pristúpiť ku zmene len prvej vety § 87, keďže sa druhá veta nemení. Potom by úvodná veta znela: „V § 87 prvá veta znie:“ a pokračovalo by sa návrhom znenia prvej vety. V znení § 87 navrhujeme za slovo „súlade“ dať čiarku.
	A
	Predkladateľ trvá na zmene § 87 ako celku, znenie bolo primerane upravené v zmysle vznesenej pripomienky.

	MVSR
Ministerstvo vnútra Slovenskej republiky
	O
	Čl. I § 90 ods. 3
6.	Je potrebné preskúmať, či znenie jedenásteho bodu návrhu (§ 90 ods. 3) nepredstavuje nepriamu novelu § 19 ods. 3 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov (ďalej len zákon č. 400/2015 Z. z.“.), ktorý znie: „(3) Iné akty nadobúdajú záväznosť dňom ich vyhlásenia v zbierke zákonov. Dňom vyhlásenia v zbierke zákonov začínajú plynúť lehoty, ktoré sú v nich ustanovené alebo ktoré ustanovil právny predpis pre nimi upravované právne vzťahy.“. Za iné právne akty [pozri § 12 ods. 1 písm. b) zákona č. 400/2015 Z. z.] považuje zákon č. 400/2015 Z. z. v § 13 ods. 1 písm. a) rozhodnutia Ústavného súdu Slovenskej republiky.
	A
	Novelizačný bod bol vypustený na základe zásadných pripomienok.

	MZSR
Ministerstvo zdravotníctva Slovenskej republiky
	O
	Predkladacia správa
V predkladacej správe odporúčame uviesť informáciu o súlade návrhu s Európskou chartou miestnej samosprávy. 
Odôvodnenie: Podľa čl. 19. ods. 1 písm. d) Legislatívnych pravidiel vlády SR.
	A
	

	MZSR
Ministerstvo zdravotníctva Slovenskej republiky
	O
	čl. I bod 12 § 132 odsek 1
Vo vlastnom materiáli v čl. I bode 12 § 132 odseku 1 odporúčame za slovo „neprípustná“ vložiť čiarku. 
Odôvodnenie: Precizovanie textu.
	A
	

	NBÚ
Národný bezpečnostný úrad
	O
	K vlastnému materiálu - k novelizačnému bodu 11. (§ 90 ods. 3)
V predmetnom ustanovení odporúčame preformulovať znenie prvej vety odseku tak, aby jednoznačne reflektovala zmenu vo vyhlasovaní nálezov ústavného súdu v konaní o súlade právnych predpisov (novelizačný bod 10.). V tejto súvislosti odporúčame za slová „Nález ústavného súdu“ vložiť slová „uvedený v odseku 2“, prípadne sa s právoplatnosťou jednotlivých nálezov v tomto type konaní vysporiadať iným vhodným spôsobom.

Odôvodnenie:

V nadväznosti na navrhovanú úpravu v novelizačnom bode 10. (§ 90 ods. 2) odporúčame zohľadniť (predpokladaný) odlišný okamih právoplatnosti nálezu ústavného súdu, ktorým sa nevyhovie návrhu v konaní o súlade právnych predpisov. Prevzaté znenie vety z účinného § 90 odseku 3 zákona hovorí všeobecne o právoplatnosti (každého) nálezu ústavného súdu v konaní podľa druhej hlavy tohto zákona. Keďže tzv. nevyhovujúci nález sa podľa návrhu predkladateľa v prípade prijatia navrhovanej úpravy nemá vyhlasovať v zbierke zákonov, je vylúčené, aby nadobudol právoplatnosť a všeobecnú záväznosť odo dňa jeho vyhlásenia v zbierke zákonov. Zároveň odporúčame zvážiť použitie inej legislatívnej techniky pre zmenu dotknutého ustanovenia, tzn. uviesť ako nový celý odsek 3 tohto ustanovenia.
	A
	

	NBÚ
Národný bezpečnostný úrad
	O
	K vlastnému materiálu všeobecne
Návrh zákona odporúčame zosúladiť s prílohou č. 1 Legislatívnych pravidiel vlády SR (ďalej len „LPV“). Konkrétne odporúčame: 1. V novelizačnom bode 3. v poznámke pod čiarou k odkazu 8a na konci doplniť slová „v znení neskorších predpisov“ (bod 23.4. LPV); 2. V novelizačnom bode 6. preformulovať úvodnú vetu na „§ 56 sa dopĺňa odsekom 7, ktorý znie:“ (bod 31. LPV); 3. Novelizačný bod 7. preformulovať v súlade s bodom 35.2. LPV nasledovne: „V § 62 sa na konci pripájajú tieto slová: „alebo Správny súdny poriadok“.“; 4. V novelizačnom bode 8. v úvode citácie vložiť označenie paragrafu „§ 87“ podľa bodu 30.1. LPV.

Odôvodnenie:

Pri príprave a predkladaní právneho predpisu je predkladateľ viazaný legislatívno-technickými pokynmi vydanými podľa § 2 ods. 3 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov.
	A
	

	NBÚ
Národný bezpečnostný úrad
	O
	K materiálu predloženému do pripomienkového konania
Dovoľujeme si upozorniť predkladateľa na skutočnosť, že v materiáli predloženom do medzirezortného pripomienkového konania sa nenachádza informatívne konsolidované znenie novelizovaného právneho predpisu.

Odôvodnenie:

Podľa § 7 ods. 1 písm. i) zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov je jednou z obligatórnych náležitostí materiálu, ktorý sa predkladá do medzirezortného pripomienkového konania, ak ide o novelizáciu právneho predpisu, okrem iného, aj informatívne konsolidované znenie právneho predpisu.
	A
	

	PMÚSR
Protimonopolný úrad Slovenskej republiky
	Z
	K čl. I bodu 6 vlastného materiálu
V zmysle navrhovaného § 56 ods. 7 zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov (ďalej len „zákon o ústavnom súde“) v čl. I bode 6. vlastného materiálu platí, že „Ak je porušenie práva alebo slobody podľa čl. 127 ods. 1 ústavy namietané ústavnou sťažnosťou v konaní podľa § 42 ods. 2 písm. f) zjavne opodstatnené aj bez vyjadrenia ostatných účastníkov konania a zúčastnenej osoby a nie je dôvod na čiastočné prijatie návrhu spojené s postupom podľa odseku 6, ústavný súd môže už na predbežnom prerokovaní návrhu na začatie konania podľa odseku 2 rozhodnúť nálezom, do ktorého zahrnie prijatie návrhu na ďalšie konanie. Ak je to potrebné, vo zvyšnej časti návrh nálezom odmietne.“

Navrhujeme odstrániť navrhovaný novelizačný bod 6 čl. I  vlastného materiálu a § 56 ods. 7 zákona o ústavnom súde ponechať v platnom znení.

Odôvodnenie:
V dôsledku navrhovanej úpravy bude môcť byť nález vydaný bez toho, aby (i) mali dotknuté subjekty (zúčastnená osoba a účastník konania, resp. orgán proti ktorému ústavná sťažnosť smeruje) o podanej ústavnej sťažnosti akúkoľvek vedomosť a (ii) bez toho, aby mali možnosť sa k jej obsahu písomne vyjadriť.

Predmetná úprava tak zasahuje do práva na súdnu ochranu a spravodlivé súdne konanie (medzi ktoré patrí aj možnosť vyjadriť sa ku všetkým skutkovo a právne významným otázkam súvisiacim s predmetom konania), prispieva k narušeniu princípu kontradiktórnosti a rovnosti zbraní, čo by mohlo viesť aj k potencionálnemu nedôvodnému opakovaniu konania, ktoré predchádzalo vydaniu napadnutého súdneho rozhodnutia. 

Tým, že Ústavný súd SR nebude mať k dispozícii vyjadrenie zúčastnenej osoby, resp. účastníka konania, v dôsledku navrhovanej úpravy samotný nález len jednostranne prevezme obsah sťažnosti a vyjadrenie Ústavného súdu SR k otázkam, ktoré bude považovať za potrebné adresovať.

Vyjadrenie zúčastnenej osoby, resp. účastníka konania pritom tvorí  súčasť rozhodnutia Ústavného súdu SR a dotvára celkový obraz prípadu, a to najmä za situácie, keď Ústavný súd SR neskúma skutkovú stránku veci. 

Protimonopolný úrad SR („úrad“) má zároveň za to, že rozhodovanie bez vyjadrenia účastníka konania a zúčastnenej osoby je postup, ktorý nie je možné odôvodniť zjavnou opodstatnenosťou porušenia namietaných práv a slobôd, zdanlivou neproduktívnosťou vyjadrení resp. nemožnosťou zhojiť napadnuté súdne rozhodnutie v rámci vyjadrenia, ako je uvedené v dôvodovej správe.

Aj v prípade prieskumu súdnych rozhodnutí (či už v konaní o kasačnej sťažnosti v rámci správneho súdnictva alebo o dovolaní v rámci civilného procesu) platí, že napadnuté rozhodnutia nie je možné zhojiť dodatočným do-odôvodnením, avšak ani v týchto konaniach nechýba možnosť vyjadriť sa k podanej kasačnej sťažnosti resp. dovolaniu. 

Čo sa týka zjavnej opodstatnenosti porušenia namietaných práv a slobôd, táto by nemala vylučovať možnosť zúčastnenej osoby, resp. účastníka konania vyjadriť sa k návrhu, ako celku, prípadne k tvrdeniam, ktoré nezodpovedajú skutočnosti. V prípade, ak by bolo namietané porušenie práv a slobôd zjavne opodstatnené, vyjadrenie zúčastnenej osoby, resp. účastníka konania by nemalo predstavovať prekážku spravodlivému a včasnému rozhodnutiu. Práve naopak, pri zachovaní možnosti vyjadriť sa, by išlo o naplnenie ústavných práv na súdnu ochranu a spravodlivé súdne konanie medzi ktoré táto možnosť patrí.

Uvedené sa priamo dotýka aj pôsobnosti úradu. Úrad má v súčasnosti v konaniach o ústavných sťažnostiach postavenie najmä zúčastnenej osoby, nakoľko v konaniach, vo vzťahu ku ktorým sťažovatelia napádajú rozhodnutia Najvyššieho správneho súdu SR, úrad vystupuje v procesnom postavení žalovaného a je mu v súlade s ust. § 126 zákona o ústavnom súde zasielaná na vyjadrenie príslušná ústavná sťažnosť. 

Úrad tak v rámci svojich vyjadrení k ústavným sťažnostiam má možnosť vyjadriť sa ku všetkým skutkovým a právnym tvrdeniam sťažovateľa (ktoré nemusia nutne zodpovedať skutočnosti) a ostatným významným otázkam súvisiacim s predmetom veci. Predmetným návrhom sa táto možnosť okliešťuje. 

Ako bolo uvedené vyššie platí, že v dôsledku uvedenej úpravy bude absentovať zákonný prostriedok, ktorým by sa úrad dozvedel o všetkých konaniach pred ústavným súdom, ktoré by sa týkali jeho alebo jeho činnosti.

Záverom možno uzavrieť, že úrad má za to, že právo predložiť vyjadrenie v postavení zúčastnenej osoby resp. účastníka konania nie je možné vylúčiť.
	A
	Na základe prerokovania zásadnej pripomienky na rozporovom konaní konanom dňa 2.7.2025 predkladateľ vypúšťa predmetný novelizačný bod. Rozpor odstránený.

	PMÚSR
Protimonopolný úrad Slovenskej republiky
	O
	K čl. I bodu 9 vlastného materiálu
V zmysle ust. § 89 zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov (ďalej len „zákon o ústavnom súde“) v znení čl. I bodu 9. vlastného materiálu platí, že „Ak ústavný súd v konaní o súlade právnych predpisov zistí nesúlad preskúmavaného právneho predpisu nižšej právnej sily, jeho časti alebo niektorého jeho ustanovenia s právnym predpisom vyššej právnej sily alebo s medzinárodnou zmluvou, a pritom v bezprostrednej vecnej súvislosti s predmetom svojho prieskumu zistí nesúlad aj ďalšieho právneho predpisu, jeho časti alebo niektorého jeho ustanovenia s tým istým právnym predpisom vyššej právnej sily alebo s tou istou medzinárodnou zmluvou, ktoré sú uvedené v návrhu na začatie konania o súlade právnych predpisov, vydá nález o zistenom nesúlade aj tohto ďalšieho právneho predpisu, jeho časti alebo niektorého jeho ustanovenia.“

Navrhujeme odstrániť navrhovaný novelizačný bod 9 čl. I  vlastného materiálu a § 89 zákona o ústavnom súde ponechať v platnom znení.

Odôvodnenie:
V zmysle § 75 zákona o ústavnom súde v konaní o súlade právnych predpisov navrhovateľ v rámci návrhu uvedie, okrem iného, (i) označenie právneho predpisu, jeho časti alebo niektorého jeho ustanovenia, ktorého nesúlad namieta (t. j. označí predpis nižšej právnej sily a definuje tak predmet prieskumu toho-ktorého konania o súlade právnych predpisov) a (ii) označenie predpisu vyššej právnej sily, jeho časti alebo niektorého jeho ustanovenia alebo medzinárodnej zmluvy, jej časti alebo niektorého jej ustanovenia, s ktorým napadnutý právny predpis podľa navrhovateľa nie je v súlade (t. j. označí referenčnú právnu normu).

Ust. § 89 rieši situáciu, keď ústavný súd v konaní o súlade právnych predpisov zistí nesúlad aj takého právneho predpisu, jeho časti alebo niektorého jeho ustanovenia, ktoré navrhovateľ vo svojom návrhu nenapadol.

V takom prípade platí, že ak Ústavný súd SR v konaní o súlade právnych predpisov zistí nesúlad preskúmavaného právneho predpisu nižšej právnej sily/jeho ustanovenia s označeným, právnym predpisom vyššej právnej sily alebo s medzinárodnou zmluvou, a pritom zistí nesúlad aj ďalšieho právneho predpisu s označeným právnym predpisom vyššej právnej sily alebo s tou istou medzinárodnou zmluvou v návrhu na začatie konania, vydá nález o zistenom nesúlade aj tohto ďalšieho právneho predpisu.

V dôsledku navrhovanej právnej úpravy sa však zužuje okruh právnych predpisov, ktoré môže Ústavný súd SR preskúmavať nad rámec petitu len na tie, ktoré zistí v bezprostrednej vecnej súvislosti s predmetom svojho prieskumu.

Úrad má za to, že uvedená úprava nie je nutná keďže ust. § 89 zákona o ústavnom súde v platnom znení už samo o sebe obsahuje zákonné obmedzenie, kedy možno pristúpiť k rozhodovaniu nad rámec petitu - predpokladom toho, aby Ústavný súd SR mohol pristúpiť k prieskumu nad rámec petitu je to, že Ústavný súd SR najprv zistí nesúlad napadnutého právneho predpisu, jeho časti alebo ustanovenia, uvedených v petite návrhu na začatie konania o súlade právnych predpisov. Úrad pritom uvedené obmedzenie považuje za dostatočné pre účely zachovania účelu ust. § 89 zákona o ústavnom súde.
	N
	Navrhovaná úprava obsiahnutá v návrhu novely zákona precizuje text § 89 v duchu princípu deľby moci a z neho vyplývajúcej zásady, že súdy rozhodujú vo všeobecnosti iba prípady, ktoré sú im preložené (neiniciujú súdny prieskum z vlastnej iniciatívy) čo primerane platí aj o rozsahu súdneho prieskumu. O vhodnosti precizácie textu § 89 svedčí aj obsah samotnej pripomienky, v ktorej pripomienkujúci subjekt tvrdí, že navrhnutá zmena „zužuje okruh právnych predpisov, ktoré môže ústavný súd preskúmavať“, pričom ústavný súd interpretuje aj doterajšie znenie § 89 spôsobom, ktorý má byť po navrhovanej zmene vyjadrený výslovne.

	PraF UK
Univerzita Komenského v Bratislave, Právnická fakulta
	O
	Čl. čl. I
V čl. I navrhujeme vloženie nasledovného novelizačného bodu:

„3. V § 34 ods. 2 sa na konci pripája táto veta: „Navrhovateľ nemusí byť zastúpený advokátom ani v konaní o preskúmaní rozhodnutia vo veci ochrany verejného záujmu a zamedzenia rozporu záujmov.“.

Zostávajúce novelizačné body sa primerane prečíslujú.

Odôvodnenie: Konanie o preskúmaní rozhodnutia vo veci ochrany verejného záujmu a zamedzenia rozporu záujmov je založené na tom, že dohľadový orgán (najčastejšie výbor pre nezlučiteľnosť funkcií) potrestá verejného funkcionára alebo bývalého verejného funkcionára finančnou pokutou (prípadne sankciou straty verejnej funkcie) a na návrh sankcionovanej osoby následne ústavný súd preskúmava ústavnosť uloženej sankcie. Finančné sankcie môžu dosiahnuť až výšku dvanástich mesačných platov verejného funkcionára. Nie je prekvapujúce, že ústavný súd podradil režim tohto trestania pod tzv. Engelove kritériá (trestná vetva čl. 6 Európskeho dohovoru o ľudských právach), napríklad vo veci sp. zn. I. ÚS 331/2021 z 9. novembra 2021 (za trestnú sankciu považoval pokutu v sume 17 739,48 eur). Dohovor v čl. 6 ods. 3 písm. c) uvádza, že každý, kto je obvinený z trestného činu, má právo obhajovať sa osobne alebo prostredníctvom obhajcu podľa vlastného výberu. Zákonodarca uvedené rešpektuje napríklad pri správnych žalobách vo veciach správneho trestania (fakultatívne zastúpenie podľa § 49 ods. 2 písm. b) Správneho súdneho poriadku). K upusteniu od obligatórneho právneho zastúpenia došlo z dôvodu zosúladenia s Trestným poriadkom, keďže ani v trestnom konaní sa nevyžaduje, aby bol obžalovaný povinne zastúpený obhajcom (BARICOVÁ, J., FEČÍK, M., ŠTEVČEK, M., FILOVÁ, A. a kol. Správny súdny poriadok. 1. vydanie. Bratislava: C. H. Beck, 2018, s. 342.) Na ľudskoprávne súvislosti tohto problému podľa súčasného znenia zákona č. 314/2018 Z. z. o ústavnom súde upozorňuje aj právna doktrína (OROSZ, L., SVÁK, J. a kol. Ústava Slovenskej republiky. Komentár. Zväzok III. Bratislava: Wolters Kluwer SR s. r. o., 2023, s. 358).
	N
	Povinnosť byť právne zastúpený v konaní pred ústavným súdom má zabezpečiť adekvátnu kvalitu návrhu na začatie konania a ďalšej právnej pomoci poskytovanej navrhovateľovi v priebehu konania. Pre nositeľov verejných funkcií, ktorých sa konanie o ochrane verejného záujmu týka, by povinnosť byť právne zastúpený nemala predstavovať prekážku v prístupe k ústavnej ochrane poskytovanej ústavným súdom. V praxi ústavný súd nezaznamenal s povinnosťou byť právne zastúpený v tomto type konania žiadny problém. Takáto povinnosť platí aj v ostatných typoch konania, v ktorých majú aktívnu legitimáciu subjekty odlišné od orgánov verejnej moci (všetky tieto konania majú aj ľudsko-právny rozmer). Povinnosť právneho zastúpenia v konaní pred ústavným súdom platí napr. aj v prípadoch ústavných sťažností týkajúcich sa rozhodnutí všeobecných súdov v trestných veciach. Pripomienka je nad rámec návrhu zákona.

	PraF UK
Univerzita Komenského v Bratislave, Právnická fakulta
	O
	Čl. čl. I
V čl. I navrhujeme vloženie nasledovného novelizačného bodu:

„8. § 66 sa dopĺňa odsekom 3, ktorý znie:

„(3) Odôvodnenie rozhodnutia ústavného súdu obsahuje aj pomer hlasov, akým bolo rozhodnutie prijaté.“.

Zostávajúce novelizačné body sa primerane prečíslujú.

Odôvodnenie: V súlade s ústavným princípom transparentnosti (verejnej kontrolovateľnosti výkonu verejnej moci, viď PL. ÚS 7/2017) sa navrhuje, aby odôvodnenia rozhodnutí ústavného súdu obsahovali aj informáciu o pomere hlasov, akým bolo rozhodnutie prijaté. Túto informáciu je možné najľahšie „odkryť“ už v súčasnosti na úrovni senátov, pretože ak je k senátnemu rozhodnutiu publikované odlišné stanovisko, je zrejmé, ako hlasovali zvyšní dvaja sudcovia. V plenárnych veciach je táto identifikácia zložitejšia, lebo napríklad tri odlišné stanoviská sudcov nemusia znamenať pomer 10:3 (rozhodnutie mohlo byť prijaté napríklad aj pomerom 7:6, len traja ďalší sudcovia si odlišné stanovisko nepripravili). Keďže ústavný súd je inštitúciou so zásadným poslaním a vplyvom v ústavnom systéme, jeho rozhodovanie môže byť v závislosti od obsahu veci ostro sledované verejnosťou, ktorá má legitímne právo dozvedieť sa, či je daný právny názor na ústavnom súde jednomyseľný. Zverejňovanie informácie tohto typu môže byť tiež nápomocné pre právnu vedu pri identifikovaní tzv. hard cases alebo pri rôznych formách empirického výskumu. Možno pripomenúť, že zverejňovanie informácie o pomere hlasov dlhodobo funguje na úrovni takej súdnej autority, akou je Európsky súd pre ľudské práva, a v národnom práve je súčasťou napríklad § 393 ods. 2 Civilného sporového poriadku („Odôvodnenie rozhodnutia senátu obsahuje aj pomer hlasov, akým bolo rozhodnutie prijaté.“).
	N
	Aktuálnu právnu úpravu považujeme za vyhovujúcu. Z hľadiska vývoja judikatúry a právneho diskurzu je podstatnejší obsah argumentov obsiahnutých v odôvodnení rozhodnutia (resp. v prípadných odlišných stanoviskách) než pomer hlasov, ktorým bolo rozhodnutie prijaté. Pripomienka je nad rámec návrhu zákona.

	Verejnosť
Verejnosť
	O
	Čl. I návrhu zákona
V čl. I návrhu zákona navrhujeme doplniť nový bod 4, ktorý znie:

„4. § 38 znie:
„§ 38
Fyzické osoby môžu na ústnom pojednávaní alebo pri inom osobnom rokovaní používať svoj materinský jazyk alebo jazyk, ktorému rozumejú. S prihliadnutím na povahu a okolnosti veci priberie ústavný súd tlmočníka. Trovy tlmočenia znáša štát.“.“.

Ostatné body sa prečíslujú.

Odôvodnenie:
Navrhujeme zúžiť používanie iných  jazykov ako štátneho jazyka Slovenskej republiky, v záujme zníženia výdavkov štátu za tlmočenie, konsolidácie verejných financií.
	N
	Aktuálnu právnu úpravu považuje predkladateľ za vyhovujúcu. Poskytuje vyšší štandard ľudskoprávnej ochrany.

	Verejnosť
Verejnosť
	O
	Čl. I § 56 ods. 2
1.	Pripomienka k – § 56 ods. 2 písm. g)

Je praxou ústavného súdu zahŕňať do pojmu zjavne neopodstatnený (pravidlo o neprípustnosti individuálnej sťažnosti) aj bagateľný cenzus alebo trovy konania. V tejto súvislosti poukazujem na viaceré rozhodnutia ESĽP, napr. Kľačanová proti Slovensku (8394/13), ktoré tejto praxi odporujú, sú avšak bez odozvy zo strany ústavného súdu. Preto je potrebné normatívne zasiahnuť a vec upraviť explicitne.

Táto úprava má význam napr. pri trovách exekúcie, ktoré sú pre súdneho exekútora jediným zdrojom príjmu, pričom v exekučnom konaní proti rozhodnutiu o trovách exekúcie nie je prípustné odvolanie, dovolanie ani dovolanie generálneho prokurátora. Aj keď by sa malo jednať o bagateľnú sumu, ale dosah nálezu by bol na všetky konania, kedy sa už nejedná o malú sumu
	N
	Do uvedeného ustanovenia nemožno zmysluplne pridávať kazuistický výpočet výnimiek, kedy je odmietnutie ústavnej sťažnosti pre zjavnú neopodstatnenosť vylúčené (či už na báze úplného enumeratívneho výpočtu alebo príkladmo). Okrem skutočnosti, že ústavný súd už upustil od judikatúry tzv. bagateľného cenzu resp. bagateľnej hodnoty konania, nemožno opomenúť, že ústavný súd nie je opravnou inštanciou v systéme všeobecného súdnictva ale súdnym orgánom ochrany ústavnosti a má sa zaoberať kauzami, ktoré majú ústavný rozmer.

	Verejnosť
Verejnosť
	O
	Čl. I § 87
Terajšia ako aj navrhovaná úprava normatívne nerieši ultraaktivitu právneho predpisu a túto skutočnosť ponecháva na úvahu ústavného súdu. Pre právnu istotu adresáta takýchto právnych noriem je nanajvýš vhodné, aby predpisy ktoré nie sú síce platné, ale aplikujú sa akoby neboli zrušené, aby obligatórne podliehali ústavnému prieskumu.
	N
	Aktuálne nastavenie právnej úpravy vrátane zmeny obsiahnutej v návrhu zákona ráta s tým, že u predpisov, ktoré stratili platnosť, no sú v konkrétnom prípade stále aplikovateľné, môže ústavný súd potrebu ich ústavnej kontroly posúdiť podľa okolností konkrétneho prípadu, ktorý je mu predložený zo strany všeobecného súdu (druhá veta § 87). Túto úpravu považujeme za vyhovujúcu a dostatočnú, keďže judikatúra Ústavného súdu v týchto prípadoch pracuje aj s podmienkou prejudiciality a časových účinkov nálezov ústavného súdu. Uvedené podmienky konania je potrebné v jednotlivých prípadoch individuálne zohľadniť a posúdiť.

	Verejnosť
Verejnosť
	O
	§ 5 ods. 7 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o
3.	Pripomienka k – § 5 ods. 7 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)

Podľa § 5 ods. 7 Zákon o slobode informácií ústavný súd e povinný zverejniť doručené návrhy na začatie konania podľa čl. 125 až 126 a čl. 127a až 129 Ústavy Slovenskej republiky.

Som toho názoru, že „Transparentnosť a verejná zodpovednosť sú najlepšími prostriedkami pre zvyšovanie dôvery verejnosti k vláde, a táto dôvera je najefektívnejším prostriedkom pre zvyšovanie miery, ktorou verejnosť dobrovoľne dodržuje zákon.“ (Lawrence L. Silverman – úvodné poznámky ku konferencii Via Iuris „Verejná kontrola verejnej moci“ 19. november 2007, Pezinok).

Vychádzajúc zo zásady verejnej kontroly vecí verejných, pri abstraktnom prieskume ústavnosti všeobecne záväzných právnych predpisov, ktoré sa týkajú každého, je pre pochopenie je výsledku zhmotneného do rozhodnutia ústavného súdu ako aj aplikačnú prax nanajvýš potrebné, aby boli povinne zverejňované aj stanoviská doručené ústavnému súdu v dotknutých konaniach.
	N
	Navrhovaná zmena ide nad rámec návrhu zákona (ambíciou novely nebolo meniť iné právne predpisy) pričom deklarovaný cieľ pripomienky: „pochopenie výsledku“ konania pred ústavným súdom a jeho kontrolu verejnosťou, sa dosahuje aj tým, že ústavný súd podstatné argumenty zo stanovísk účastníkov konania (prípadne ammicus curiae) uvádza v naratívnej časti svojich rozhodnutí.

Súčasne poukazujeme, že stanoviská doručené Ústavnému súdu možno sprístupniť na základe žiadosti o sprístupnenie informácie po právoplatnom skončení konania pred Ústavným súdom.

	Verejnosť
Verejnosť
	O
	Celému materiálu
Navrhuje sa, aby bol návrh zákona po vyhodnotení a zapracovaní pripomienok opätovne predložený na pripomienkové konanie (čl. 15 ods. 7 Legislatívnych pravidiel vlády SR).
	N
	Vzhľadom na to, že vznesené pripomienky sú akceptované len rozsahu, ktorým sa zásadne nemení charakter predkladanej právnej úpravy, nie je dôvod na opakovanie pripomienkového konania. 

	Verejnosť
Verejnosť
	O
	Čl. I
Navrhuje sa do § 189 zákona č. 314/2018 Z. z. doplniť nové písmeno v znení: „e) každý, kto namieta, že napadnutým rozhodnutím boli porušené jeho základné práva a slobody“.

Odôvodnenie: Je potrebné doplniť, aby návrh na začatie konania podľa čl. 129 ods. 6 Ústavy Slovenskej republiky o súlade rozhodnutia o vyhlásení výnimočného stavu alebo núdzového stavu a ďalších nadväzujúcich rozhodnutí s Ústavou Slovenskej republiky alebo ústavným zákonom, mohol podať každý, resp. každá fyzická alebo právnická osoba, ktorá namieta, že napadnutým rozhodnutím boli porušené jej základné práva a slobody.

Aktuálne znenie nepriznáva dotknutým osobám žiadny právny prostriedok nápravy v prípade, ak rozhodnutie orgánu verejnej moci vydané v súvislosti núdzovým alebo výnimočným stavom zasahuje do ústavne chránených základných práv a slobôd. 
Takýto stav je pritom zjavne v rozpore s článkom 13 Dohovoru o ochrane ľudských práv a základných slobôd. Tento článok vyžaduje, aby každá osoba mala k dispozícii účinný vnútroštátny opravný prostriedok v prípade namietaného porušenia svojich ľudských práv a slobôd chránených týmto dohovorom.

Zároveň je takýto stav aj v rozpore s princípmi právneho štátu. Je neprijateľné, aby osoba, ktorá je priamo dotknutá rozhodnutím orgánu verejnej moci, nemohla iniciovať súdny prieskum takéhoto rozhodnutia z hľadiska toho, či dané rozhodnutie neporušuje základné práva a slobody.
	N
	Režimy núdzového stavu a výnimočného stavu sú výrazne časovo limitované a vzhľadom na závažnosť situácií, na riešenie ktorých sú určené, ako aj na potrebu rýchleho prijímania efektívnych opatrení na odstránenie hrozieb pre ústavné hodnoty, na ochranu ktorých slúžia, je potrebné urýchlené nastolenie právnej istoty o ich ústavnosti. Navrhované rozšírenie by s najväčšou pravdepodobnosťou umožnilo vznik veľkého množstva sporov, ktoré by vzhľadom na časovú limitáciu oboch režimov znamenali, že by ich súlad s ústavou zostával spochybnený počas celého ich trvania. Medzi subjektami aktívne legitimovanými na iniciovanie prieskumu ústavnosti vyhlásenia alebo predĺženia výnimočného stavu resp. núdzového stavu je aj generálny prokurátor, ktorý má okrem iného povinnosť chrániť práva a slobody. Aktívne legitimovaná je aj skupina poslancov, čo vytvára pre parlamentnú opozíciu možnosť iniciovania kontroly používania oboch výnimočných ústavných režimov zo strany vládnucej väčšiny. 

	Verejnosť
Verejnosť
	O
	Čl. I
Navrhuje sa upraviť § 193 zákona č. 314/2018 Z. z. tak, aby návrh na začatie konania podľa čl. 129 ods. 6 Ústavy Slovenskej republiky [o súlade rozhodnutia o vyhlásení výnimočného stavu alebo núdzového stavu a ďalších na neho nadväzujúcich rozhodnutí s Ústavou Slovenskej republiky alebo ústavným zákonom] bolo možné podať kedykoľvek počas platnosti napadnutého rozhodnutia, resp. kedykoľvek počas trvania účinkov napadnutého rozhodnutia.
 
Odôvodnenie: Doterajšia lehota 5 dní je príliš krátka a prakticky znemožňuje podanie riadneho návrhu na súdny prieskum rozhodnutí vydaných v súvislosti s núdzovým alebo výnimočným stavom. 

Zároveň je potrebné zohľadniť, že ústavnosť napadnutého rozhodnutia môže závisieť aj od dĺžky doby, počas ktorého je napadnuté rozhodnutie účinné, teda neústavnosť môže spočívať v tom, že príslušný orgán napadnuté rozhodnutie (opatrenie) nezrušil bezodkladne potom, ako sa zmenila situácia, resp. potom, ako pominuli dôvody pre ďalšie trvanie napadnutého rozhodnutia. To pritom môže nastať aj po uplynutí 5-dňovej lehoty.
	N
	Doterajšiu lehotu na podanie návrhu je potrebné vnímať v kontexte právnej úpravy výnimočného stavu a núdzového stavu. Oba režimy sú časovo výrazne limitované (výnimočný stav max. 60 dní s možnosťou predĺženia max. ďalších 30 dní, núdzový stav max. 90 dní s možnosťou predlžovania v prípade pandémie o 40 dní). Závažnosť zásahov do bežného fungovania ústavného režimu vyžaduje v uvedených prípadoch urýchlené nastolenie právnej istoty, či sú preskúmavané rozhodnutia ústavne ospravedlniteľné, v dôsledku čoho má aj ústavný súd na rozhodnutie uloženú lehotu 10 dní. Z porovnania oboch lehôt je zrejmé, že tu nejde o svojvoľné obmedzovanie navrhovateľa. Aktívnu legitimáciu majú navyše kvalifikované subjekty, u ktorých možno predpokladať dostatočné personálne kapacity a odbornú spôsobilosť podať návrh aj v skrátenej lehote. Dôkazom toho sú aj návrhy, ktoré boli podané v období pandémie COVID 19, ktoré ústavný súd prerokoval a rozhodol o nich (PL. ÚS 22/2020, PL. ÚS 2/2021).  

	Verejnosť
Verejnosť
	O
	Čl. I
Navrhuje sa do čl. I doplniť bod, ktorým sa vypustí sedemnásta hlava piatej časti (§ 198 až § 205) zákona č. 314/2018 Z. z., a to z dôvodu, že tieto ustanovenia sú obsoletné a už nemajú oporu v texte Ústavy SR vzhľadom na to, že pôvodne ustanovenie čl. 129 ods. 7 Ústavy SR bolo vypustené (ústavným zákonom č. 422/2020 Z. z., čl. I bod 12).
	A
	

	Verejnosť
Verejnosť
	O
	Čl. I
Navrhuje sa vypustiť inštitút prijímania návrhu na ďalšie konanie z dôvodu, že ide o zbytočný a formalistický inštitút, ktorý sťažuje priebeh konania a núti Ústavný súd SR vydávať a vypracovávať rozhodnutia o prijatí návrhu na ďalšie konanie, doručovať ich a čakať na právoplatnosť. Ide pritom len o formálne rozhodnutia, ktoré v praxi nemajú žiadny hlbší význam a nutnosť ich vydávania tak v konečnom dôsledku prispieva k zbytočným prieťahom.

Namiesto toho sa navrhuje, aby Ústavný súd SR pri predbežnom prerokovaní skúmal iba to, či nie sú dané dôvody na odmietnutie návrhu. Ak dôvody na odmietnutie návrhu nezistí, Ústavný súd SR by plynule pokračoval v konaní bez vydávania rozhodnutia o prijatí na ďalšie konanie.

Rovnaký postup vyplýva aj z českej právnej úpravy (zákon č. 182/1993 Sb., o Ústavním soudu), ktorá nepozná inštitút prijímania návrhu na ďalšie konanie. Podľa českej právnej úpravy, Ústavný súd ČR preskúma návrh a rozhodnutie vydá iba v prípade odmietnutia návrhu (§ 43 zákona č. 182/1993 Sb., o Ústavním soudu). V prípade, že nie sú dôvody na odmietnutie návrhu, Ústavný súd ČR plynule pokračuje v konaní.

Alternatívne sa navrhuje zvážiť právnu úpravu, aby Ústavný súd SR mohol o prijatí návrhu na ďalšie konanie rozhodnúť až v náleze spolu s meritom veci, a to po vzore Európskeho súdu pre ľudské práva, ktorý môže rozhodnutie o prijateľnosti sťažnosti urobiť aj spolu s rozhodnutím o merite.
	N
	Na základe zásadných pripomienok uplatnených k pôvodne navrhovanému doplneniu § 56 o nový odsek 7 predkladateľ nateraz nevzhliada nevyhnutnosť upúšťať od procedúry prijímania návrhu na ďalšie konanie. Ide o pomerne dôležitú otázku, ktorá si zasluhuje širšiu diskusiu. Tejto diskusii sa predkladateľ do budúcna nevyhýba. 

	Verejnosť
Verejnosť
	O
	Čl. I bod 9
Navrhuje sa vypustiť čl. I bod 9. Na obmedzenie tohto ustanovenia nie sú dôvody, toto ustanovenie nespôsobuje v praxi žiadne problémy a aj Ústavný súd SR ho uplatnil len výnimočne.
	N
	Navrhovaná zmena nepredstavuje žiadne „obmedzenie“ či zúženie rozsahu oprávnenia poskytovaného ustanovením § 89. V danom prípade ide výlučne o precizovanie textu – znenia právneho predpisu.

	Verejnosť
Verejnosť
	O
	Čl. I bod 10
Navrhuje sa vypustiť čl. I bod 10.

Odôvodnenie: Je žiadúce zachovať doterajší stav, aby sa v Zbierke zákonov SR vyhlasovali všetky nálezy Ústavného súdu SR v konaní o súlade právnych predpisov, vrátane nevyhovujúcich nálezov. Aj keď Ústavný súd SR návrhu nevyhovie, v náleze môže vysloviť záväzný názor na ústavne konformný výklad napadnutého ustanovenia.

Zároveň je potrebné podotknúť, že navrhovaná zmena je zmätočná, pretože nedochádza k novelizácii ustanovenia § 90 ods. 3, podľa ktorého by naďalej platilo, že: „Nález ústavného súdu je právoplatný a všeobecne záväzný odo dňa jeho vyhlásenia v zbierke zákonov.“.
Nie je tak jasné, ako a kedy by mal nadobudnúť právoplatnosť nevyhovujúci nález, ktorý by sa nevyhlasoval v Zbierke zákonov SR.

Okrem toho je nežiadúce a zmätočné, aby nálezy v konaní o súlade právnych predpisov nadobúdali právoplatnosť odlišne v závislosti od toho, či bol alebo nebol vyslovený nesúlad. Takýto prístup môže spôsobiť ťažkosti a zmätočnosť najmä v prípadoch, keď nález návrhu čiastočne vyhovie a čiastočne nevyhovie.
	ČA
	Je pravdou, že navrhovaná zmena predstavuje reštriktívny výklad čl. 125 ods. 6 ústavy, no tento výklad je v súlade s účelom označenej ústavnej normy, keďže sa upúšťa od zverejňovania výlučne tých nálezov ústavného súdu, ktoré nespôsobujú zmeny v právnom poriadku. Obdobnú právnu úpravu obsahoval napokon aj „starý“ zákon o ústavnom súde (§ 41 ods. 2 z. č. 38/1993 Zb.). V tejto časti pripomienku neakceptujeme. Je však pravdou, že v záujme jednoznačnosti a jasnosti právnej úpravy je v nadväznosti na navrhované nové znenie § 90 ods. 2 vhodné v § 90 ods. 3 za slovné spojenie „nález ústavného súdu“ vložiť slovné spojenie „zverejňovaný podľa odseku 2“.  

	Verejnosť
Verejnosť
	O
	Čl. I bod 8
Navrhuje sa v čl. I bode 8 (§ 87) za slová „súdu podľa čl. 125 ods. 1 a čl. 144 ods. 2 ústavy“ doplniť slová „alebo na základe návrhu senátu ústavného súdu podľa čl. 127 ods. 5 ústavy“.

Odôvodnenie: Návrh senátu Ústavného súdu na začatie konania o súlade právnych predpisov (čl. 127 ods. 5 ústavy) je potrebné v tejto súvislosti posudzovať rovnako ako návrh všeobecného súdu.
	A
	

	Verejnosť
Verejnosť
	O
	Čl. I bod 11
Je vhodné prehodnotiť čl. I bod 11, keďže nemá jasnú oporu v Ústave SR. Na prijatie takejto zmeny by najprv malo dôjsť k novelizácii čl. 125 Ústavy SR, keďže doterajšie znenie čl. 125 Ústavy SR nepredpokladá určenie iného okamihu straty účinnosti ustanovení, ktorých nesúlad bol vyslovený.
	A
	

	Verejnosť
Verejnosť
	O
	Čl. I bod 12
Zmeny navrhnuté v čl. I bode 12 by sa mali premietnuť aj do § 142 zákona č. 314/2018 Z. z., ktoré sa vzťahuje na konania o sťažnosti orgánu územnej samosprávy (tzv. komunálna ústavná sťažnosť).
	A
	

	Verejnosť
Verejnosť
	O
	Čl. I
Nad rámec návrhu sa navrhuje prijať právnu úpravu, ktorá Ústavnému súdu SR umožní, aby vec patriaca do pôsobnosti senátu mohla byť prejednaná a rozhodnutá plénom, a to na základe rozhodnutia senátu o postúpení veci plénu alebo na základe rozhodnutia pléna o atrahovaní pôsobnosti. Takáto zmena bude vyžadovať aj zmenu Ústavy SR. V tejto súvislosti je možné poukázať na českú právnu úpravu (§ 11 odst. 2 písm. k) zákona č. 182/1993 Sb., o Ústavním soudu a sdělení č. 52/2014 Sb.). Takúto zmenu odporúčala Slovenskej republike aj Benátska komisia.

Alternatívne je možné aj bez zmeny Ústavy SR na zákonnej úrovni zvážiť novelizáciu § 13 zákona č. 314/2018 Z. z. tak, aby senát Ústavného súdu, ktorý dospel k odlišnému právnemu názoru, mohol plénu postúpiť „celú“ vec (t. j. nielen návrh na zjednotenie právnych názorov) a plénum by rozhodlo o celej veci namiesto senátu. Takáto právna úprava by mala oporu aj v súčasnom znení čl. 131 ods. 1 Ústavy SR, podľa ktorého Ústavný súd rozhoduje v pléne o zjednocovaní právnych názorov senátov.

Išlo by o priblíženie sa právnej úprave veľkého senátu Najvyššieho súdu SR podľa § 48 Civilného sporového poriadku. V tomto prípade, ak senát dospeje k právnemu názoru odlišného od právneho názoru iného senátu, senát postúpi veľkému senátu „celú“ vec a veľký senát rozhodne o „celej“ veci.
	N
	Samotnú myšlienku obsiahnutú v navrhovanej pripomienke považuje predkladateľ za prospešnú, no v oboch navrhovaných alternatívach legislatívnej realizácie by sa dostávala do nesúladu s čl. 131 ústavy.

	Verejnosť
Verejnosť
	O
	Čl. I
Navrhuje sa do čl. I doplniť nový bod v znení: V § 124 sa slová „mohol o opatrení alebo inom zásahu dozvedieť“ nahrádzajú slovami „o opatrení alebo inom zásahu dozvedel“.

Odôvodnenie: Navrhuje sa formuláciu § 124 zákona č. 314/2018 Z. z. zosúladiť s § 256 Správneho súdneho poriadku a tiež s českou právnou úpravou (§ 72 odst. 5 českého zákona č. 182/1993 Sb., o Ústavním soudu).
	N
	Súčasná právna úprava vychádza zo zásady vigilantibus iura scripta sunt a spája začatie plynutia lehoty na podanie ústavnej sťažnosti s okamihom, keď sa sťažovateľ pri zachovaní riadnej starostlivosti o ochranu svojich práv mohol o opatrení alebo inom zásahu dozvedieť.

	Verejnosť
Verejnosť
	O
	Čl. I
Navrhuje sa zvážiť doplnenie § 131 ods. 1 zákona č. 314/2018 Z. z. v tom zmysle, aby Ústavný súd SR v rozhodnutí vo veci samej explicitne vyslovil zánik odkladu vykonateľnosti alebo dočasného opatrenia.
	N
	Súčasná právna úprava je vyhovujúca a efektívna.

	Verejnosť
Verejnosť
	O
	Čl. I
Navrhuje sa zjednotiť inštitút vedľajšieho účastníka konania a zúčastnenej osoby. Na takéto rozlišovanie nie je dôvod.
	N
	Tieto subjekty nemajú úplne rovnaké procesné práva (§ 126) z dôvodu procesnej ekonómie v konaní o ústavných sťažnostiach.

	Verejnosť
Verejnosť
	O
	Čl. I
Navrhuje sa § 76 zákona č. 314/2018 Z. z. upresniť tak, že vláda je vedľajším účastníkom konania len v prípade, že nie je účastníkom konania podľa prvej vety. Legislatívno-technická pripomienka.
	N
	Toto doplnenie právnej úpravy nie je potrebné, pretože záver plynúci z pripomienky možno bez ďalších pochybností vyvodiť aj výkladom zákonnej úpravy.

	Verejnosť
Verejnosť
	O
	Čl. I
Navrhuje sa zmeniť formuláciu „nevyhovenie návrhu“ na „zamietnutie návrhu“ (v celom texte zákona č. 314/2018 Z. z.). Legislatívno-technická pripomienka.
	N
	Súčasná právna úprava je vyhovujúca. Aj ústava v čl. 127 používa slovné spojenie „vyhovie“ sťažnosti.

	Verejnosť
Verejnosť
	O
	Čl. I
Navrhuje sa do výpočtu v § 70 ods. 1 zákona č. 314/2018 Z. z. doplniť aj § 24 ods. 6, keďže aj toto ustanovenie obsahuje odlišnú úpravu nadobudnutia právoplatnosti.
	A
	

	Verejnosť
Verejnosť
	O
	Celému materiálu
Návrh zákona bol predložený na pripomienkové konanie v rozpore s Legislatívnymi pravidlami vlády SR, keďže k nemu nebolo priložené konsolidované znenie novelizovaného zákona, ako vyžaduje čl. 18 ods. 1 písm. j) LPV SR. Preto je potrebné návrh zákona opätovne predložiť na pripomienkové konanie po odstránení tohto nedostatku.
	N
	Konsolidované znenie bolo k návrhu zákona doplnené. Jeho absencia v pripomienkovom konaní nie je dôvodom na opakované vykonanie pripomienkového konania. 

	Ústavný súd SR
Kancelária Ústavného súdu Slovenskej republiky
	Z
	Doplnenie novelizačného bodu k danému materiálu
Podľa všeobecnej časti dôvodovej správy spracovanej predkladateľom je cieľom návrhu zákona okrem iného riešenie niektorých požiadaviek aplikačnej praxe týkajúcich sa organizácie práce na Ústavnom súde Slovenskej republiky (ďalej len „ústavný súd“) pričom jednou zo zmien má byť aj "upustenie od kvalifikačnej podmienky päťročnej praxe pre funkciu súdneho poradcu". S uvedenou zmenou súhlasíme, samotný vlastný materiál ako aj osobitná časť dôvodovej správy ju však (možno iba v dôsledku technicko-administratívneho opomenutia), nereflektujú.

Vzhľadom na uvedené navrhujeme v čl. I návrhu zákona za aktuálny novelizačný bod 2 zaradiť nový novelizačný bod 3 v tomto znení: 
„3. V § 31 ods. 3 sa vypúšťajú slová „a najmenej päťročnú prax v právnickom povolaní.“.“
Súčasné novelizačné body 3 až 12 navrhujeme prečíslovať na body 4 až 13.

Túto pripomienku považujeme za zásadnú.

Odôvodnenie: 
Vypustením kvalifikačného predpokladu v podobe päťročnej praxe v právnickom povolaní sa sprístupní pozícia súdneho poradcu nadaným absolventom právnických fakúlt a rozšíri sa ich možnosť zamestnať sa v zaujímavej právnickej profesii. Vzhľadom na rastúcu úroveň a kvalitu právnického vzdelávania a s ohľadom na skutočnosť, že súdni poradcovia pracujú pod dohľadom samotných sudcov ústavného súdu, nie je potrebné naďalej trvať v prípade uvedenej pozície na podmienke päťročnej právnej praxe.
	A
	

	Ústavný súd SR
Kancelária Ústavného súdu Slovenskej republiky
	Z
	§ 90 ods. 3
K bodu 11: 
Doplnenie § 90 ods. 3 je v napätí s čl. 125 ods. 3 ústavy. Derogačný  nález ústavného súdu musí byť právoplatný a všeobecne záväzný dňom jeho vyhlásenia (v Zbierke zákonov Slovenskej republiky), keďže podľa označenej ústavnej úpravy práve týmto momentom dochádza k strate účinnosti nesúladneho právneho predpisu a priamo na základe ústavy k začatiu plynutia šesťmesačnej lehoty pre orgán, ktorý nesúladný právny predpis vydal, na legislatívne nastolenie súladu s právnym predpisom vyššej právnej sily. Nález teda nemôže nadobudnúť právoplatnosť a všeobecnú záväznosť (na základe rozhodnutia ústavného súdu v zmysle navrhovaného ustanovenia § 90 ods. 3) až neskôr, resp. je to bezúčelné, pretože účinky kogentnej úpravy podľa čl. 125 ods. 3 ústavy (ktoré § 91 ods. 1 a 2 zákona o ústavnom súde len nevyhnutne kopíruje) vyhlásením derogačného nálezu nevyhnutne (ex constitutione) nastanú.
 
Jediným riešením eliminácie nebezpečenstva právneho vákua po derogačnom náleze ústavného súdu (k čomu smeruje navrhovaná právna úprava), ak nemá dôjsť k zmene ústavy, je umožniť ústavnému súdu rozhodnúť o odložení samotného vyhlásenia nálezu na účel medzitýmnej legislatívnej reakcie príslušného normotvorcu, ktorému sa nález vzhľadom na jeho procesné postavenie účastníka konania pred ústavným súdom doručuje. V záujme informovanosti verejnosti možno zároveň (novelizovaným zákonom) uložiť ústavnému súdu zverejnenie písomného vyhotovenia nálezu na jeho webovom sídle bezodkladne po jeho doručení účastníkom konania. 

Z dôvodovej správy je zrejmé, že predkladateľ zákona sa pri formulácii navrhovaného doplnenia § 90 ods. 3 inšpiroval českým „derogačným modelom“. Na vysvetlenie a doplnenie pripomienky uvádzame, že ústavná úprava v Českej republike je konštruovaná odlišne, jednoduchšie než mechanizmus obsiahnutý čl. 125 ods. 3 Ústavy Slovenskej republiky a umožňuje českému zákonodarcovi vzhľadom na ponechaný väčší priestor, pokiaľ ide o úpravu daných vzťahov na úrovni zákona, iný spôsob dosiahnutia rovnakého účelu.

Túto pripomienku považujeme za zásadnú.
	N
	Na základe prerokovania zásadnej pripomienky na rozporovom konaní konanom dňa 2.7.2025 predkladateľ vypúšťa predmetný novelizačný bod. Rozpor odstránený.

	Ústavný súd SR
Kancelária Ústavného súdu Slovenskej republiky
	O
	Doplnenie odôvodnenia pripomienky z 8.4.2025
Dňa 8.4.2025 sme formou zásadnej pripomienky navrhli v čl. I návrhu zákona za aktuálny novelizačný bod 2 zaradiť nový novelizačný bod 3 v tomto znení:  „3. V § 31 ods. 3 sa vypúšťajú slová „a najmenej päťročnú prax v právnickom povolaní.“.“ 

Týmto predkladáme doplnenie odôvodnenia uvedenej pripomienky: 

Ústavnému súdu Slovenskej republiky pozostávajúcemu z trinástich sudcov sú zverené široké kompetencie realizované prostredníctvom pomerne rozsiahleho diapazónu jednotlivých typov konaní. Od novelizácie Ústavy Slovenskej republiky uskutočnenej ústavným zákonom č. 90/2001 Z. z. sa najmä v súvislosti so značným posilnením účinnosti ústavnej sťažnosti, ako prostriedku ústavnej ochrany fyzických osôb a právnických osôb v individuálnych prípadoch, začal zvyšovať počet návrhov na začatie konania doručovaných ústavnému súdu. Tento trend pretrváva do dnešných dní. Ústavný súd je tak konfrontovaný s pomerne vysokým počtom vecí, v ktorých je potrebné rozhodnúť, pričom jeho ľudské a materiálne kapacity sú relatívne limitované. Zatiaľ čo administratívne činnosti a podporné činnosti technického charakteru možno do určitej miery racionalizovať a zefektívňovať (zavádzaním nových napr. informačných technológií), samotnú rozhodovaciu činnosť možno vzhľadom na jej povahu a podstatu racionalizovať a zefektívňovať len vo veľmi obmedzenej miere. Okrem kvantitatívnej stránky je potrebné zmieniť aj kvalitatívnu náročnosť prípadov, o ktorých ústavný súd rozhoduje. Posudzuje v nich najzávažnejšie ústavnoprávne otázky pričom musí brať na zreteľ aj relevantnú judikatúru Európskeho súdu pre ľudské práva a v prípadoch týkajúcich sa práva Európskej únie taktiež rozhodnutia Súdneho dvora Európskej únie.
Z uvedených skutočností vyplýva požiadavka na zabezpečenie kvalitného a kvalifikovaného odborného personálneho zázemia pre sudcov ústavného súdu. Kľúčovú úlohu v tomto smere zohrávajú súdnych poradcovia. Ich základnou úlohou je poskytovanie pomoci sudcom ústavného súdu pri prerokúvaní a rozhodovaní jednotlivých prípadov.
Základné jadro zboru poradcov tvoria súdni poradcovia, ktorí sú zamestnancami kancelárie ústavné súdu v štátnej službe. Aktuálna právna úprava vyžaduje pre výkon funkcie súdneho poradcu splnenie týchto podmienok: vysokoškolské právnické vzdelanie druhého stupňa, bezúhonnosť a päťročnú prax v právnickom povolaní.
Navrhovaná zmena spočíva v zrušení požiadavky päťročnej praxe v právnickom povolaní. Jej cieľom je rozšíriť a spružniť možnosti získavania talentovaných a kvalitných právnikov na pozície súdnych poradcov aj z radov nadaných absolventov právnických fakúlt so záujmov o oblasť ústavného práva a súvisiacich právnych odvetví. Vzhľadom na rastúcu úroveň a kvalitu právnického vzdelávania a s ohľadom na skutočnosť, že súdni poradcovia pracujú pod dohľadom samotných sudcov ústavného súdu, nie je potrebné naďalej trvať v prípade uvedenej pozície na podmienke päťročnej právnej praxe. 
Uvedená zmena sprístupní pozíciu súdneho poradcu nadaným absolventom právnických fakúlt a rozšíri ich možnosť zamestnať sa v zaujímavej právnickej profesii. Sudcom ústavného súdu zase rozšíri možnosti pri výbere ich súdnych poradcov tak, aby mohli zohľadniť potrebnú diverzitu pokiaľ ide o odborné znalosti, skúsenosti, schopnosti riešiť komplexné právne problémy a v neposlednom rade aj potenciál ďalšieho rozvoja ich poradného tímu.   
Navrhovanou zmenou sa taktiež eliminuje nepriaznivý efekt podmienky päťročnej praxe spočívajúci v skutočnosti, že v čase jej splnenia už mnoho erudovaných a excelentných právnikov spravidla vstúpi, pokiaľ ide o kariérny rast, do iných (lukratívnejších) oblastí právnického povolania v porovnaní s podmienkami ponúkanými štátnou službou.
Správnosť upustenia od podmienky päťročnej praxe v prípade pozície poradcu sudcu ústavného súdu možno dokumentovať aj príkladom zo zahraničia. V Českej republike, ktorá je z hľadiska kultúrneho aj právneho prostredia Slovenskej republike najbližšia, došlo k zrušeniu podmienky päťročnej činnosti v právnickom povolaní ako predpokladu pre menovanie a výkon činnosti asistenta sudcu ústavného súdu (obdoba poradcu sudcu ústavného súdu v SR) zmenou zákona o ústavnom súde vykonanou novelou č. 77/1998 Sb. Žiadna požiadavka právnej praxe pre menovanie a výkon činnosti asistenta sudcu ústavného súdu ČR sa v súčasnosti neuplatňuje.
	A
	



Vznesené hromadné pripomienky
	Subjekt
	Podporo-
vatelia
	Pripomienka
	Vyh.
	Spôsob vyhodnotenia

	K materiálu neboli pridané hromadné pripomienky.
	
	
	
	



Sumarizácia vznesených pripomienok podľa subjektov
	Č.
	Subjekt
	Pripomienky do termínu
	Pripomienky po termíne
	Nemali pripomienky
	Vôbec nezaslali

	1.
	APZD – Asociácia priemyselných zväzov a dopravy
	0 (0o, 0z)
	0 (0o, 0z)
	
	X

	2.
	AZZZ SR – Asociácia zamestnávatelských zväzov a združení Slovenskej republiky
	0 (0o, 0z)
	0 (0o, 0z)
	
	X

	3.
	BBSK – Banskobystrický samosprávny kraj
	0 (0o, 0z)
	0 (0o, 0z)
	
	X

	4.
	BSK – BRATISLAVSKÝ SAMOSPRÁVNY KRAJ
	0 (0o, 0z)
	0 (0o, 0z)
	
	X

	5.
	GPSR – Generálna prokuratúra Slovenskej republiky
	10 (4o, 6z)
	0 (0o, 0z)
	
	

	6.
	KBS – Konferencia biskupov Slovenska
	0 (0o, 0z)
	0 (0o, 0z)
	
	X

	7.
	KOZSR – Konfederácia odborových zväzov Slovenskej republiky
	0 (0o, 0z)
	0 (0o, 0z)
	
	X

	8.
	KSK – Košický samosprávny kraj
	0 (0o, 0z)
	0 (0o, 0z)
	
	X

	9.
	Klub 500 – Klub 500
	0 (0o, 0z)
	0 (0o, 0z)
	
	X

	10.
	MDSR – Ministerstvo dopravy Slovenskej republiky
	6 (6o, 0z)
	0 (0o, 0z)
	
	

	11.
	MFSR – Ministerstvo financií Slovenskej republiky
	1 (1o, 0z)
	0 (0o, 0z)
	
	

	12.
	MHSR – Ministerstvo hospodárstva Slovenskej republiky
	0 (0o, 0z)
	0 (0o, 0z)
	
	X

	13.
	MINCRS – Ministerstvo cestovného ruchu a športu Slovenskej republiky
	6 (6o, 0z)
	0 (0o, 0z)
	
	

	14.
	MIRRI SR – Ministerstvo investícií, regionálneho rozvoja a informatizácie Slovenskej republiky
	2 (2o, 0z)
	0 (0o, 0z)
	
	

	15.
	MKSR – Ministerstvo kultúry Slovenskej republiky
	0 (0o, 0z)
	0 (0o, 0z)
	
	X

	16.
	MOSR – Ministerstvo obrany Slovenskej republiky
	3 (3o, 0z)
	0 (0o, 0z)
	
	

	17.
	MPRVSR – Ministerstvo pôdohospodárstva a rozvoja vidieka Slovenskej republiky
	0 (0o, 0z)
	0 (0o, 0z)
	X
	

	18.
	MPSVRSR – Ministerstvo práce, sociálnych vecí a rodiny Slovenskej republiky
	11 (11o, 0z)
	0 (0o, 0z)
	
	

	19.
	MSSR – Ministerstvo spravodlivosti Slovenskej republiky
	0 (0o, 0z)
	0 (0o, 0z)
	
	X

	20.
	MVSR – Ministerstvo vnútra Slovenskej republiky
	6 (6o, 0z)
	0 (0o, 0z)
	
	

	21.
	MZSR – Ministerstvo zdravotníctva Slovenskej republiky
	2 (2o, 0z)
	0 (0o, 0z)
	
	

	22.
	MZVEZ SR – Ministerstvo zahraničných vecí a európskych záležitostí Slovenskej republiky
	0 (0o, 0z)
	0 (0o, 0z)
	X
	

	23.
	MŠVVaMSR – Ministerstvo školstva,výskumu,vývoja a mládeže Slovenskej republiky
	0 (0o, 0z)
	0 (0o, 0z)
	X
	

	24.
	MŽPSR – Ministerstvo životného prostredia Slovenskej republiky
	0 (0o, 0z)
	0 (0o, 0z)
	X
	

	25.
	NBS – Národná banka Slovenska
	0 (0o, 0z)
	0 (0o, 0z)
	X
	

	26.
	NBÚ – Národný bezpečnostný úrad
	3 (3o, 0z)
	0 (0o, 0z)
	
	

	27.
	NKÚSR – Najvyšší kontrolný úrad Slovenskej republiky
	0 (0o, 0z)
	0 (0o, 0z)
	
	X

	28.
	NSK – Nitriansky samosprávny kraj
	0 (0o, 0z)
	0 (0o, 0z)
	
	X

	29.
	NSSR – Najvyšší súd Slovenskej republiky
	0 (0o, 0z)
	0 (0o, 0z)
	
	X

	30.
	OAPSVLÚVSR – Odbor aproximácie práva sekcie vládnej legislatívy Úradu vlády SR
	0 (0o, 0z)
	0 (0o, 0z)
	X
	

	31.
	PMÚSR – Protimonopolný úrad Slovenskej republiky
	2 (1o, 1z)
	0 (0o, 0z)
	
	

	32.
	PSK – Prešovský samosprávny kraj
	0 (0o, 0z)
	0 (0o, 0z)
	
	X

	33.
	PraF UK – Univerzita Komenského v Bratislave, Právnická fakulta
	2 (2o, 0z)
	0 (0o, 0z)
	
	

	34.
	RÚZSR – Republiková únia zamestnávateľov
	0 (0o, 0z)
	0 (0o, 0z)
	
	X

	35.
	SK8 – Samosprávne kraje Slovenska
	0 (0o, 0z)
	0 (0o, 0z)
	
	X

	36.
	SPPK – Slovenská poľnohospodárska a potravinárska komora
	0 (0o, 0z)
	0 (0o, 0z)
	
	X

	37.
	SVSLPRK – Splnomocnenec vlády Slovenskej republiky pre rómske komunity
	0 (0o, 0z)
	0 (0o, 0z)
	
	X

	38.
	Súdna rada SR – Súdna rada Slovenskej republiky
	0 (0o, 0z)
	0 (0o, 0z)
	
	X

	39.
	SŠHRSR – Správa štátnych hmotných rezerv Slovenskej republiky
	0 (0o, 0z)
	0 (0o, 0z)
	
	X

	40.
	TSK – Trenčiansky samosprávny kraj
	0 (0o, 0z)
	0 (0o, 0z)
	
	X

	41.
	TTSK – Trnavský samosprávny kraj
	0 (0o, 0z)
	0 (0o, 0z)
	
	X

	42.
	UOOU SR – Úrad na ochranu osobných údajov Slovenskej republiky
	0 (0o, 0z)
	0 (0o, 0z)
	
	X

	43.
	UPVSR POaZE – Úrad podpredsedu vlády Slovenskej republiky pre Plán obnovy a znalostnú ekonomiku
	0 (0o, 0z)
	0 (0o, 0z)
	
	X

	44.
	URSO – Úrad pre reguláciu sieťových odvetví
	0 (0o, 0z)
	0 (0o, 0z)
	
	X

	45.
	UpUPaVSR – Úrad pre územné plánovanie a výstavbu Slovenskej republiky
	0 (0o, 0z)
	0 (0o, 0z)
	
	X

	46.
	Verejnosť – Verejnosť
	22 (22o, 0z)
	0 (0o, 0z)
	
	

	47.
	ZMOS – Združenie miest a obcí Slovenska
	0 (0o, 0z)
	0 (0o, 0z)
	
	X

	48.
	ZSS – Združenie sudcov Slovenska
	0 (0o, 0z)
	0 (0o, 0z)
	
	X

	49.
	hlavné mesto – Hlavné mesto Slovenskej republiky Bratislava
	0 (0o, 0z)
	0 (0o, 0z)
	
	X

	50.
	ÚDZS – Úrad pre dohľad nad zdravotnou starostlivosťou
	0 (0o, 0z)
	0 (0o, 0z)
	
	X

	51.
	ÚGKKSR – Úrad geodézie, kartografie a katastra Slovenskej republiky
	0 (0o, 0z)
	0 (0o, 0z)
	X
	

	52.
	ÚJDSR – Úrad jadrového dozoru Slovenskej republiky
	0 (0o, 0z)
	0 (0o, 0z)
	X
	

	53.
	ÚMS – Únia miest Slovenska
	0 (0o, 0z)
	0 (0o, 0z)
	
	X

	54.
	ÚNMSSR – Úrad pre normalizáciu,  metrológiu a skúšobníctvo Slovenskej republiky
	0 (0o, 0z)
	0 (0o, 0z)
	X
	

	55.
	ÚPVSR – Úrad priemyselného vlastníctva Slovenskej republiky
	0 (0o, 0z)
	0 (0o, 0z)
	X
	

	56.
	ÚVO – Úrad pre verejné obstarávanie
	0 (0o, 0z)
	0 (0o, 0z)
	X
	

	57.
	ÚVSR – Úrad vlády Slovenskej republiky
	0 (0o, 0z)
	0 (0o, 0z)
	
	X

	58.
	Ústavný súd SR – Kancelária Ústavného súdu Slovenskej republiky
	3 (1o, 2z)
	0 (0o, 0z)
	
	

	59.
	Ústavný súd SR (nálezy) – Ústavný súd SR
	0 (0o, 0z)
	0 (0o, 0z)
	
	X

	60.
	ŠÚSR – Štatistický úrad Slovenskej republiky
	0 (0o, 0z)
	0 (0o, 0z)
	X
	

	61.
	ŽSK – Žilinský samosprávny kraj
	0 (0o, 0z)
	0 (0o, 0z)
	
	X

	
	Spolu
	79 (70o, 9z)
	0 (0o, 0z)
	12
	35

